EkBass/fiwiki-20250220-pages-articles huggingface dataset:
IDW Publishing

IDW Publishing, tunnetaan myös nimillä IDW ja Idea + Design Works, LLC on yhdysvaltalainen sarjakuvayhtiö, jonka perustivat Ted Adams, Alex Garner, Kris Oprisko ja Robbie Robbins vuonna 1999. Yhtiö on erikoistunut tekemään lisenssoituja sarjakuvia, elokuvista, televisiosarjoista, videopeleistä, keräilykorttipeleistä ja leluista. Se tunnetaan kuitenkin ensisijaisesti 30 päivää kaamosta sarjakuvasta, jonka pohjalta tehtiin samanniminen elokuva vuonna 2007. Yhtiön lisenssisarjakuvista tunnetuimmat lienevät 24, CSI, Transformers, Star Trek, Dick Tracy, Doctor Who ja G.I. Joe. 2\. huhtikuuta 2011 IDW julkisti WonderCon tapahtumassa ostaneensa Turtlesien sarjakuvaoikeudet ja aloittavansa niiden julkaiseminen loppukesästä 2011.WC11: "Teenage Mutant Ninja Turtles" Return at IDW Comic Book Resources. 2.4.2011 Viitattu 2.4.2011 ==Lähteet== ==Aiheesta muualla== * Virallinen sivusto Luokka:Yhdysvaltalaiset sarjakuvakustantamot
Götz von Berlichingen

Gottfried ”Götz” von Berlichingen (n. 1480 – 23. kesäkuuta 1562), joskus nimellä Berlingen, myös tunnettu nimellä Götz Rautakäsi, oli saksalainen valtakunnanritari (Reichsritter) ja palkkasoturi. Hän syntyi noin vuoden 1480 paikkeilla Berlichingenissa Saksan Württembergissä aristokraattiseen perheeseen. Hän omisti Hornbergin linnan, joka sijaitsee Neckar-joen rannalla nykyisessä Baden-Württembergissä. Von Berlichingen menetti aikoinaan taistelussa oikean kätensä. Hän jatkoi kuitenkin uraansa laitattaen rautaisen tekokäden, joka oli ilmeisesti aikalaisekseen suhteellisen kehittynyt. Kirjailija Johann Wolfgang von Goethe kirjoitti myöhemmin näytelmän hänen elämästään. Kuuluisa kirurgi, nimikkeellä keisarien ja kuninkaiden henkilääkäri kutsuttu salaneuvos Ferdinand Sauerbruch kertoo muistelmissaan Das wart mein leben () saaneensa sotien välisenä aikana tutkia Berlichenin suvun hallussa perintökalleutena ollutta alkuperäistä rautakättä ja kehittäneensä sen pohjalta kuuluisan Sauerbruchin käsivarren amputoiduille potilaille. Sauerbruch: Elämäni kirurgina, s. 134–135 == Lähteet == == Aiheesta muualla == Luokka:Palkkasotilaat Luokka:Ritarit Luokka:Saksalaiset henkilöt Luokka:Amputoidut henkilöt Luokka:Vuonna 1480 syntyneet Luokka:Vuonna 1562 kuolleet
Väinö H. Broman

Väinö Harry Broman (s. 29. joulukuuta 1932 Helsinki) on joensuulainen yrittäjä ja kauppaneuvos. Nuoruusvuosinaan hän oli tunnettu olympiatason haulikkoampuja ja SM-tason golfinpelaaja. Väinö H. Broman on harjoittanut autojen varaosakauppaa vuodesta 1965 lähtien. Alkuaikoina Bromanin varaosaliikkeenä oli Pielisensuun Auto Oy, mutta 1990-luvulla nimi muutettiin Varaosamaailmaksi, kun samanniminen varaosaliikeketju perustettiin samaan aikaan. Hänet valittiin vuonna 1993 Pohjois-Karjalan vuoden yrittäjäksi. Maaliskuussa 2007 Broman Group osti itseään 2,5 kertaa suuremman turkulaisen Motonetin. Väinö H. Broman toimii Broman Group Oy:n hallituksen puheenjohtajana. Poika Harri Broman toimii konsernin ja Varaosamaailman toimitusjohtajana. Toinen poika Eero Broman puolestaan toimii Motonetin toimitusjohtajana ja konsernin varatoimitusjohtajana.Autoissa vielä perinteistä tekniikkaa Sanomalehti Karjalainen, 2007 Väinö H. Bromanin puoliso kuulu Reenpää-sukuun. Äitinsä puolelta Broman on Cederbergin sukua. Väinö H. Broman on ollut urheiluampuja ja golfaaja. Hän oli mukana Rooman olympialaisissa 1960 ja seuraavan vuoden MM-kilpailuissa karsiutuen molemmissa loppukilpailusta. SM-kultaa hän saavutti olympiahaulikossa henkilökohtaisessa ja joukkueessa vuonna 1960. Golfissa hän saavutti SM-hopeaa 1959 ja 1960. Joensuulaisena Väinö H. Broman on ollut aktiivi karjalaisen kulttuurin tukija toimien Karjalaisen Kulttuurin Edistämissäätiön hallituksessa vuodesta 1994. Lisäksi on toiminut Saksan kunniakonsulina Pohjois-Karjalassa 1996–2003. == Lähteet == ==Aiheesta muualla== *Broman Groupin omistajaperhe palkittiin EY:n yrittäjäkisassa - Vuoden Perheyrittäjä 2017 (4.11.2017) (motonet.fi) Luokka:Suomalaiset yritysjohtajat Luokka:Kauppaneuvokset Luokka:Suomalaiset ampujat Luokka:Suomalaiset golfaajat Luokka:Vuonna 1932 syntyneet Luokka:Elävät henkilöt
Telesync

Telesync (TS) on elokuvateatterissa kuvattu Bootleg-nauhoitus elokuvasta, joka on usein nauhoitettu ammattilaiskameralla. Sillä on suora yhteys äänilähteeseen, joka on tarkoitettu huonokuuloisille. Telesync-elokuvia jaetaan laittomasti internetissä. Elokuvien formaattina on VCD, SVCD tai DivX. Luokka:Piratismi
Jussi Nieminen

Jussi Nieminen (s. 20. maaliskuuta 1982 Jyväskylä) on suomalainen jääkiekkoilija, joka pelaa Viron jääkiekon pääsarjassa Tallinnalaisessa Panterid Purikadissa. Nieminen on kolminkertainen Viron mestari. Juniorivuodet hän pelasi Oulun Kärppien juniorijoukkueissa. Miesten tasolla hänellä on tilillään yhdeksän SM-liigaottelua Kärppien riveissä kaudelta 2002–2003. ==Lähteet== * Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Kretingan kunnallispiiri

Kretingan kunnallispiiri () on yksi Liettuan 60 kunnallispiiristä, joka sijaitsee Klaipėdan läänissä, maan länsiosassa rajoittuen Itämereen. Vuonna 2008 kunnallispiirin väkiluku oli 45 835 asukasta (12,1 % läänin väkiluvusta). Hallinnollisena keskuksena toimii Kretinga. ==Asutuskeskukset== ===Kaupungit=== *Kretinga (hallinnollinen keskus) *Salantai ===Kauppalat=== *Darbėnai *Kartena *Grūšlaukė ===Kylät=== *Vydmantai *Kūlupėnai *Padvariai *Kretingsodis *Kurmaičiai ==Lähteet== *Portrait of Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Klaipėdan lääni
Murchisonin putouksen kansallispuisto

Murchisonin putouksen kansallispuisto (Murchison Falls National Park) on Ugandan laajin kansallispuisto. Se sijaitsee maan pohjoisosassa ja kattaa laajan alueen savannia, jonka halki virtaavassa Niilissä ovat puistolle nimen antanut 43 metriä korkea Murchisonin putous.Murchison Falls National Park Uganda Wildlife Authority Puiston eläimistö on toipumassa 1980-luvun salametsästyksen vaikutuksista. Niilin pohjoispuolen vehreillä ruohikoilla esiintyy yhä enemmän elefantteja, kirahveja ja erilaisia antilooppeja sekä leijonia. Joessa elää virtahepoja ja krokotiilejä. Alueen kaakkoisosassa on Rabongon sademetsää, jossa asuu simpansseja ja muita sademetsän lajeja. Idi Amin nimesi putouksen Kabaregan putoukseksi. Hänen valtakautensa päätyttyä entinen nimi otettiin takaisin, mutta toista nimeä on edelleen kartoissa. Puiston alueella elokuva kuvattu Afrikan kuningatar.Murchison Falls Park Kabiza Safaris == Lähteet == ==Aiheesta muualla== Luokka:Ugandan kansallispuistot
OLT (televerkko)

OLT eli Offentlig Landmobil Telefoni oli Norjassa vuosina 1966–1990 käytössä ollut matkapuhelinverkko. Se oli niin sanottu "0G-sukupolven" analoginen käsivälitteinen matkapuhelinverkko. Se oli hyvin samankaltainen kuin ruotsalaiset MTD- ja suomalaiset ARP-verkot. Verkko avattiin 1. joulukuuta 1966 ja se oli käytössä aina vuoteen 1990, jolloin modernimpi Pohjoismainen NMT-verkko syrjäytti sen lopullisesti. Enimmillään OLT–verkossa oli tilaajia 30 000 vuonna 1981. OLT toimi 160 MHz taajuusalueella käyttäen taajuusmodulaatiota. Mobiilipuhelimien käytössä oli 160–162 MHz:n alue, tukiasemien 168–170 MHz. Vuodesta 1976 alkaen uudet OLT-verkon puhelimet toimivat myös UHF-alueella, jolloin niitä voitiin käyttää myös ruotsalaisessa 450 MHz MTD-verkossa. Puhelimet olivat enimmäkseen half duplex-laitteita, kalliimmat laitteet mahdollistivat kaksisuuntaiset puhelut (full duplex). Tilaajilla oli viisinumeroinen liittymänumero. Luokka:Matkapuhelinverkot
Eero Broman

Eero Väinö Broman (s. 15. maaliskuuta 1963 Helsinki) on suomalainen yrittäjä. Hän on Broman Groupin hallituksen puheenjohtaja (2013–). Vuodesta 2022 lähtien Broman on ollut Alma Median hallituksen jäsen. ==Elämä ja ura== Broman valmistui ylioppilaaksi vuonna 1982 ja kauppatieteen maisteriksi 1987. Hän oli Broman Groupin hallintojohtaja 1986–1995, varatoimitusjohtaja 1995–2013, Laakerikulma Oy:n toimitusjohtaja 2002–2007 ja Motonetin toimitusjohtaja 2007–2016. Bromanin isä on Väinö H. Broman. Hän on äitinsä Riitta Reenpään kautta Reenpään sukua ja isänsä äidin puolelta Cederbergin sukua. Hänen veljensä Harri Broman toimii Broman Groupin ja Varaosamaailman toimitusjohtajana. Viitattu 22.9.2015 Eero Broman on isänsä tavoin karjalaisen kulttuurin tukija ja on toiminut Karjalaisen Kulttuurin Edistämissäätiön hallituksessa 2000-luvulta lähtien. Hän on ollut Otava Oy:n hallituksen jäsen vuodesta 2007. Nuorena Broman oli SM-tason korkeushyppääjä ja saavutti Lahden Kalevan kisoissa 1985 jaetun pronssimitalin tuloksella 214. Hänen uransa ajoittui 1980-luvun alusta vuoteen 1987. Hänen ennätyksensä on 216 cm vuodelta 1986. Urallaan hän edusti Joensuun Katajaa. Broman on toiminut Joensuun Katajan johtokunnassa (2002–) ja puheenjohtajana (2002–2004) sekä Suomen Urheiluliiton johtokunnassa (2006–2009). == Lähteet == Luokka:Suomalaiset yritysjohtajat Luokka:Suomalaiset korkeushyppääjät Luokka:Suomalaiset yleisurheiluvaikuttajat Luokka:Vuonna 1963 syntyneet Luokka:Elävät henkilöt
Nirvana-virhepäätelmä

Nirvana-virhepäätelmä eli täydellisen ratkaisun virhepäätelmä on argumentointivirhe, jossa torjutaan esitetty tai kokeiltu vaihtoehto vertaamalla sitä epärealistiseen, idealisoituun vaihtoehtoon tai jossa torjutaan jokin vaihtoehto siksi, että siinä on ongelmia, pohtimatta, ovatko vaihtoehdot (tai nykytila) vieläkin huonompia. Näin voidaan (virheellisesti) torjua mikä tahansa epätäydellinen ratkaisu, vaikka oikeasti täydellistä ratkaisua ei olisikaan. Virhepäätelmän käyttäjä ei välttämättä suoraan väitä, että täydellistä ratkaisua olisi, kunhan tyrmää vaihtoehdon sen epätäydellisyyden vuoksi. ==Esimerkki== Nirvana-virhepäätelmä 1: Turvavöitä ei kannata käyttää, koska niistä huolimatta ihmisiä kuolee auto-onnettomuuksissa. Vastaväite: Turvavyöt vähentävät liikennekuolemia vaikkeivät niitä kaikkia estäkään, ja tämä vähenemä on merkittävämpää kuin niiden käytöstä aiheutuva epämukavuus. Selitys: Tässä virhepäätelmässä torjutaan turvavyöt siksi, että ratkaisu ei poista ongelmaa täysin – siis ikään kuin oletetaan, että olisi parempi keino, jolla kuolemat saisi kokonaan loppumaan. Koska sellaista täydellistä ratkaisua ei ole, se, että turvavyö ei ole täydellinen ratkaisu, ei todista, etteikö se voisi olla järkevä parannus. Tämä on siis myös esimerkki ”mustavalkoisesta ajattelusta”. Nirvana-virhepäätelmä 2: Turvavöitä ei kannata käyttää, koska joskus turvavyö estää pelastautumisen palavasta autosta. Vastaväite: Tuollaiset kuolemat ovat hyvin harvinaisia sen rinnalla, miten usein turvavyö pelastaa hengen tai lieventää vammoja. Selitys: Tässä virhepäätelmässä torjutaan turvavyöt siksi, että ratkaisussa on huonoja puolia, siis ikään kuin oletetaan, että olisi täydellinen tai muuten yhtä hyvä ratkaisu, jossa ei olisi huonoja puolia. Koska sellaista ei ole, turvavyön käyttö voi olla järkevää, kun se kerran keskimäärin vähentää kuolemia ja vammoja huomattavasti. == Historia == Nirvana-virhepäätelmän määritteli taloustieteilijä Harold Demsetz vuonna 1969.Demsetz, H.: "Information and Efficiency: Another Viewpoint," Journal of Law and Economics 12 (April 1969): 1, quoted in Tälle on sukua Voltairen lausuma ”Le mieux est l'ennemi du bien.” Se käännetään usein: ”Paras on hyvän pahin vihollinen.”Voltaire: La Bégueule (1772) == Katso myös == * Nirvana * Toiveajattelu == Lähteet == Luokka:Argumentaatiovirheet
Maapallon tulevaisuus

Maapallon tulevaisuus riippuu pitkällä aikavälillä useasta tekijästä, jotka voidaan jakaa muun muassa ihmisen aiheuttamiin ja ihmisen toiminnasta riippumattomiin tekijöihin. == Ihmisen toiminta == Ihmisen vaikutus Maan tulevaisuuteen on merkittävä, sillä ihminen on tärkein biosfääriin vaikuttava laji, koska se hallitsee useita Maan ekosysteemejä. Tuntematon tekijä on myös esimerkiksi ilmastonmuutoksen vaikutusten vähentämiseen tähtäävä ilmastonmuokkaus, joka voi aiheuttaa suuria muutoksia planeetan olosuhteisiin. == Ihmisestä riippumattomat tekijät == Ihmisen ulkopuolisiin vaikutuksiin Maan tulevaisuuteen mukaan lukeutuvat Auringon säteilyn vahvistuminen, Maan avaruuteen säteilemän lämpöenergian vähentyminen, Aurinkokunnassa tapahtuvat häiriöt, Maan pinnalla tapahtuvat biokemialliset muutokset ja Maan ytimen aktiivisuus tulevaisuudessa. Aurinkokunnan planeettojen vetovoiman häiriöt vaikuttavat yhdessä Maan kiertorataan ja sen pyörimisakselin kaltevuuteen. Nämä muutokset voivat vaikuttaa planeetan ilmastoon. Milankovićin jaksojen mukaan Maassa tapahtuu jaksollisia viilentymisiä ja lämpenemisiä, jotka johtuvat Maan kiertoradan epäeksentrisyydestä, muutoksista akselin kaltevuudessa ja pyörimisakselin kiertymisestä eli prekessiosta. Maan mannerlaattojen liikkeet johtavat todennäköisesti Pangaea Ultimaksi nimetyn jättiläismantereen syntymiseen 250–350 miljoonan vuoden kuluessa. 1,5–4,5 miljardin vuoden kuluessa Maan akselikallistuma voi muuttua kaoottiseksi, jolloin kaltevuuden kulma voi kasvaa jopa 90 astetta. 1–2 miljardin vuoden kuluttua tulevaisuudessa Maa on lämmennyt huomattavasti johtuen Auringon alkavasta muuttumisesta punaiseksi jättiläiseksi.Sackmann, I.-Juliana; Boothroyd, Arnold I.; Kraemer, Kathleen E. (1993). "Our Sun. III. Present and Future". Astrophysical Journal 418: 457–468 Neljän miljardin vuoden kuluttua lähes kaikki elämä Maan pinnalla lienee kuollutta. Planeetan lopullinen kohtalo lienee sulautua osaksi Aurinkoa 7,5 miljardin vuoden päästä, kun tähti on muuttunut punaiseksi jättiläiseksi. ==Katso myös== *Andromedan ja Linnunradan yhdistyminen == Lähteet == luokka:Geologia Luokka:Maa Luokka:Tulevaisuudentutkimus
Kretinga

Kretinga () on läntisessä Liettuassa, Kretingan kunnallispiirissä ja Klaipėdan läänissä sijaitseva kaupunki. Kaupunki toimii Kretingan kunnallispiirin hallinnollisena keskuksena. Kretinga sijaitsee 12 kilometriä itään Palangan kaupungista ja 25 kilometriä pohjoiseen Klaipėdasta. Vuonna 2010 kaupungin väkiluku oli 21 171 asukasta.Population at the beginning of the year by city / town and year, Liettuan tilastokeskus. Viitattu 22.12.2010. == Lähteet == ==Aiheesta muualla== *Kretingan kaupungin viralliset sivut Luokka:Klaipėdan läänin kaupungit
Ilkka Kares

Ilkka Kares (s. 4. lokakuuta 1962 Eurajoki) on suomalainen entinen jääkiekkoilija. Hän on I-divisioonan/Mestiksen kaikkien aikojen yhdeksänneksi paras pistemies ja neljänneksi paras syöttäjä tehoilla 190+295=485, jotka Kares on tehnyt 338 ottelussaan. Hän on pelannut urallaan myös 124 SM- liigaottelua tehoin 22+34=56. Jäähyminuutteja tuli 36. ==Ura== Kares aloitti uransa Porin Ässissä kaudella 1982–1983, jolloin hän pelasi 13 ottelua tehoin 2+3=5. Kares voitti toisella kaudellaan Ässissä SM-hopeaa keväällä 1984. Hän siirtyi kaudeksi 1984–1985 sarjatasoa alemmas Forssan Palloseuran riveihin ja teki heti ensimmäisellä kaudellaan hyvät tehot 27+29=56. Kaudella 1985–1986 Kares oli tehoilla 42+49=91 I-divisioonan pistepörssin toinen KalPan Wayne Thompsonin jälkeen. Hänen laidoillaan pelasivat lähinnä Mika Helkearo ja Pasi Vuorela. Kauden päätteeksi Kares valittiin ensimmäiseen tähdistökentälliseen. Kaudella 1986–1987 Kares teki tehot 33+47=80 ja hänet valittiin I-divisioonan toiseen tähdistökentälliseen. Hän voitti myös sarjan syöttöpörssin ja oli pistepörssin kolmas. Kaudeksi 1987–1988 Kares siirtyi pelaamaan SM-liigaan Rauman Lukkoon. Hän oli joukkueen viidenneksi paras pistemies tehoilla 14+20=34 ja hän voitti SM-hopeaa keväällä 1988. Kaudella 1988–1989 Kares teki 38 ottelussa tehot 5+9=14. Hän palasi kaudeksi 1989–1990 pelaamaan I-divisioonaa FoPSiin. Kares oli tehoilla 22+38=60 joukkueen neljänneksi paras pistemies. Kaudella 1990–1991 hän teki tehot 17+27=44, mutta oli kuitenkin FoPSin toiseksi paras pistemies Mikko Laaksosen jälkeen. Kares pelasi koko loppu-uransa I-divisioonassa. Hän siirtyi kaudeksi 1991–1992 turkulaiseen Kiekko-67:ään ja oli joukkueen toiseksi paras maalintekijä sekä kolmanneksi paras pistemies tehoilla 21+26=47. Kaudella 1992–1993 Kares oli tehoilla 15+46=61 I-divisioonan pistepörssin yhdeksäs, mutta syöttöpörssin toinen TuTon Tero Toivolan jälkeen. Kaudeksi 1993–1994 hän siirtyi TuToon ja oli tehoilla 11+32=43 joukkueensa kolmanneksi paras pistemies. Keväällä 1994 TuTo nousi seuraavaksi kaudeksi SM-liigaan, mutta Kares lopetti uransa. ==Tilastot== 1982–1983 Ässät SM-liiga 13 2 3 5 6 – – – – – 1983–1984 Ässät SM-liiga 29 1 2 3 4 – – – – – 1984–1985 FoPS I-divisioona 35 27 29 56 – – – – – – 1985–1986 FoPS I-divisioona 44 42 49 91 – – – – – – 1986–1987 FoPS I-divisioona 42 33 47 80 56 – – – – – 1987–1988 Lukko SM-liiga 44 14 20 34 16 – – – – – 1988–1989 Lukko SM-liiga 38 5 9 14 10 – – – – – 1989–1990 FoPS I-divisioona 43 22 38 60 52 – – – – – 1990–1991 FoPS I-divisioona 42 17 27 44 46 – – – – – 1991–1992 Kiekko-67 I-divisioona 38 21 26 47 42 – – – – – 1992–1993 Kiekko-67 I-divisioona 44 15 46 61 54 – – – – – 1993–1994 TuTo I-divisioona 46 11 32 43 20 6 1 3 4 0 4 kautta yhteensä SM-liiga 124 22 34 56 36 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1962 syntyneet Luokka:Elävät henkilöt
Salantai

Salantai on läntisessä Liettuassa, Kretingan kunnallispiirissä ja Klaipėdan läänissä sijaitseva pienikokoinen kaupunki. Vuonna 2010 kaupungin väkiluku oli 1 766 asukasta.Population at the beginning of the year by city / town and year, Liettuan tilastokeskus. Viitattu 21.12.2010. == Lähteet == ==Aiheesta muualla== *Salantai kunnallispiirin sivustolla Luokka:Klaipėdan läänin kaupungit
Leslie Banks

Leslie James Banks () oli brittiläinen teatteri- ja elokuvanäyttelijä. Hän myös ohjasi ja tuotti näytelmiä. Nykyään hänet muistetaan parhaiten kauhuelokuvasta Zaroffin koirat (1932) ja Alfred Hitchcockin elokuvista Mies joka tiesi liikaa (1934) ja Jamaica Innin rannikkorosvot (1939). Banks aloitti näyttelijänuransa teatterissa 1911. Hän haavoittui ensimmäisen maailmansodan taisteluissa ja hänen kasvojensa toinen puoli arpeutui ja oli osittain halvaantunut. Se ei kuitenkaan haitannut hänen näyttelijänuraansa, sillä komedioissa hän esitti yleisölle terveenä säilyneen kasvojen puoliskonsa ja toista puolta taas näytellessään konnia. Hänen tunnetuimpia teatterirooleja oli Peter Panin Kapteeni Koukku. == Filmografia == Vuosi Alkuperäinen nimi Suomenkielinen nimi 1932 The Most Dangerous Game Zaroffin koirat 1933 Strange Evidence 1933 I Am Suzanne Olen Suzanne! 1934 The Fire Raisers 1934 The Man Who Knew Too Much Mies joka tiesi liikaa 1934 Red Ensign 1935 Sanders of the River Bosambo 1935 The Tunnel 1935 The Night of the Party 1936 Three Maxims 1936 Debt of Honour 1937 Wings of the Morning Mustalaisprinsessa 1937 Fire Over England Kuningatar Elisabet 1937 Farewell Again Langaton määräys 1938 Cyrano de Bergerac 1939 Guide Dogs for the Blind 1939 Jamaica Inn Jamaica Innin rannikkorosvot 1939 Sons of the Sea 1939 The Arsenal Stadium Mystery 1940 Dead Man's Shoes 1940 The Big Blockade 1940 21 Days 3 viikkoa elonaikaa 1940 The Door with Seven Locks 7 lukon ovi 1940 Busman's Holiday 1940 Neutral Port 1941 Cottage to Let 1942 Went the Day Well? 1942 Ships with Wings 1944 Henry V Henrik V 1947 Mrs. Fitzherbert 1949 The Small Back Room Osasto X 43 1950 Your Witness Puuttuva todistaja 1950 Madeleine Ei syyllinen – eikä syytön == Lähteet == Luokka:Brittiläiset näyttelijät Luokka:Vuonna 1890 syntyneet Luokka:Vuonna 1952 kuolleet
Ptolemaios X

Ptolemaios X Aleksandros I () oli Egyptin kuningas vuodesta 110 eaa. vuoteen 109 eaa. sekä vuodesta 108 eaa. vuoteen 88 eaa. Hänen isänsä oli Ptolemaios VIII ja äitinsä Kleopatra III. Vuonna 110 eaa. hänestä tuli kuningas mutta hänen äitinä oli kanssahallitsija, kun kanssahallitsija äiti oli syrjäyttänyt hänen veljensä Ptolemaios IV:n. Kuitenkin Ptolemaios IX syrjäytti Ptolemaios X:n vuonna 100 eaa. Vuonna 107 eaa. hän tuli uudelleen kuninkaaksi äitinsä ollessa uudelleen kanssahallitsijan. Vuonna 101 eaa. hänen äitinsä kuoli ja tämän jälkeen hän hallitsi yksi tai serkkunsa/vaimonsa Berenike III:n kanssa. Luokka:100-luvulla eaa. syntyneet Luokka:Egyptin faaraot Luokka:Ensimmäisellä vuosisadalla eaa. kuolleet Luokka:Ptolemaiokset
Nobuko Yoshiya

Nobuko Yoshiya () (12. tammikuuta 1896 - 11\. heinäkuuta 1973) oli japanilainen kirjailija. Hän oli yksi modernin Japanin kaupallisesti menestyneimmistä kirjailijoista. Hän kirjoitti erityisesti romanttisia kertomuksia ja nuorten tyttöjen tarinoita. Hän oli myös pioneeri japanilaisen lesboutta käsittelevässä kirjallisuudessa. Yoshiya syntyi Niigatan prefektuurissa, mutta varttui Mookan Tochigin kaupungeissa Tochigin prefektuurissa. Hänen isänsä oli virkamies, ja perhe muutti usein. Hän oli perheen nuorin lapsi ja ainoa tyttö. Sekä hänen äitinsä, että isänsä kuuluivat samurai-sukuun. Hän aloitti kirjoittamisen teini-iässä. Hänen teoksissaan on vahvasti nähtävissä tuolloinen seksologia. Eräs hänen varhaisista teoksistaan, Hana monogatari (花物語, "Kukkakertomuksia", 1916-1924) on kokoelma 52 romanttista ystävyyttä käsittelevästä tarinasta. Useissa kertomuksista käsitellään saavuttamatonta rakkautta tai niissä on onneton loppu. Kertomukset kuvaavat naisten välistä intohimoa lähes narsistisella tavalla hyödyntämällä unenomaista kirjoitustyyliä. Yaneura no nishojo ( 屋根裏の二處女, "Kaksi neitsyttä ullakolla", 1919) on osin omaelämäkerrallinen ja kuvaa naisten välittä rakkautta kahden samassa huoneessa asuvan opiskelijan välillä. Teoksen viimeisessä kohtauksessa tytöt päättävät elää loppuelämänsä yhdessä. Teos hyökkää mieskeskeistä yhteiskuntaa vastaan ja sisältää feministisen asenteen, sekä paljastaa Yoshiyan oman lesbouden. Kaikki Yoshiyan teokset eivät kuitenkaan käsittele samaa sukupuolta olevien välistä rakkautta. Hänen kirjoitustyylinsä oli onomatopoeettinen. Teoksissa on runsaasti huutomerkkejä ja muita epätavallisia diakriittisiä merkkejä, joita naispuoliset lukijat pitivät esteettisesti miellyttävinä. Näiden avulla Yoshiya pyrki saavuttamaan vuorosanoihin todentuntua. Yoshiyan teoksia pidettiin "kunnollisina teksteinä", jotka olivat soveliaita kaiken ikäisten tyttöjen ja naisten luettaviksi, sillä lesbous kuvataan yleensä platonisena suhteena. Osin tätä selittää myös se, että saman sukupuolen välinen rakkaus nähtiin tuolloin "normaalina" ohimenevänä vaiheena naisten kehityksessä. Yoshiya ei pyrkinyt salaamaan suhdettaan Monma Chiyon kanssa, eikä hän myöskään vältellyt julkisuutta. Yoshiya asui toisen maailmansodan aikana Kamakurassa, Kanagawan prefektuurissa. Vuonna 1962 hän rakensi perinteisen japanilaisen puutalon, jossa oli myös puutarha. Testamentissaan hän luovutti talon Kamakuran kaupungille. Nykyään talossa toimii museo, joka on avoinna kahdesti vuodessa, toukokuun alussa ja marraskuussa, kolmen päivän ajan. Luokka:Japanilaiset kirjailijat Luokka:Vuonna 1896 syntyneet Luokka:Vuonna 1973 kuolleet
Neringan kunta

Neringan kunta () on yksi Liettuan kuudestakymmenestä kunnasta. Se luokitellaan myös kaupunkiksi (kaupunkikunta) ja sijaitsee maan länsiosassa, Klaipėdan läänin Kuurinkyntäällä. Neringa on Liettuan kunnista läntisin ja pinta-alaltaan se on kunnista pienin. Kunnan alueella sijaitsevat Nida ja Juodkrantė ovat suosittuja lomakohteita. Nida on vuoden 2012 alussa yhteensä 2 644 asukkaan kaupunkikunnan keskuskylä. ==Asutuskeskukset== ===Kylät=== *Nida (hallinnollinen keskus) *Juodkrantė *Preila ==Lähteet== ===Lähteet joihin ei ole viitattu=== *Portrait of Regions of Lithuania ==Aiheesta muualla== *Neringan kunnan virallinen sivusto Luokka:Liettuan kunnat Luokka:Klaipėdan läänin kaupungit
Skuodasin kunnallispiiri

Skuodasin kunnallispiiri () on yksi Liettuan kuudestakymmenestä kunnallispiiristä, joka sijaitsee Klaipėdan läänissä. Kunta rajoittuu lännessä Itämereen ja pohjoisessa Latviaan. Vuonna 2008 kunnallispiirin väkiluku oli 23 783 asukasta (6,3 % läänin väkiluvusta). Skuodasin kunnallispiirin alueella on kaksi kansallispuistoa: Žemaitijan kansallispuisto ja Salantain alueellinen puisto. Kunnallispiirin hallinnon käyttämä kieli on samogiitti. ==Asutuskeskukset== ===Kaupungit=== *Skuodas (hallinnollinen keskus) ===Kauppalat=== *Mosėdis *Ylakiai *Lenkimai *Barstyčiai ===Kylät=== *Daukšiai *Notėnai *Šaukliai *Šatės *Mažieji Rūšupiai ==Lähteet== *Portrait of Regions of Lithuania === Viitteet === ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Klaipėdan lääni
Šilutėn kunnallispiiri

Šilutėn kunnallispiiri () on yksi Liettuan kuudestakymmenestä kunnallispiiristä, joka sijaitsee Klaipėdan läänissä. Lännessä kunnallispiiri rajoittuu Itämereen. Vuonna 2008 kunnallispiirin väkiluku oli 52 960 (14 % läänin väkiluvusta). ==Asutuskeskukset== ===Kaupungit=== *Šilutė (hallinnollinen keskus) ===Kauppalat=== *Švėkšna *Žemaičių Naumiestis *Rusnė *Vainutas ===Kylät=== *Traksėdžiai *Juknaičiai *Macikai *Saugos *Pagryniai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Klaipėdan lääni
Durben järven taistelu

Durben järven taistelu oli Saksalaisen ritarikunnan ja samogitialaisten välillä käyty taistelu Kuurinmaan alueella Durben järven lähellä. Samogitialaiset voittivat ritarit ja aiheuttivat heille ritarikunnan määrällisesti pahimman tappion 1200-luvulla. Saksalainen ritarikunta menetti 150 ritaria ja joukkoa johtaneen Burckhard von Hornhausenin kuolleina. ==Taistelu== Saksalaiset päättivät käydä taisteluun samogitialaisia vastaan Durben järven lähellä kuultuaan näiden olevan alueella ryöstöretkellä. Ritarien lisäksi heidän joukoissaan oli heidän virolaisia ja kuurilaisia liittolaisiaan, jotka pakenivat joukoista taistelun alussa. Samogitialaiset piirittivät ritarit aiheuttaen näille suuret tappiot. Taistelusta on yksityiskohtainen kuvaus Liivinmaan riimikronikassa, mutta se ei mainitse samogitialaisten johtajan nimeä. Simon Grunau mainitsee 1500-luvulla kirjoittamassaan kronikassa liettualaisten johtajan olleen Treniota. ==Seuraukset== Ritarikunnan tappio innoitti kuurit ja semgallit kapinaan ritarikuntaa vastaan, ja näiden heimojen onnistuikin vapauttaa itsensä, vaikkakin ne alistettiin saksalaisvaltaan myöhemmin. Samoin muinaispreussilaiset kapinoivat taistelun innoittamina Herkus Mantasin johdolla. Tästä alkoi niin sanottu suuri preussilaiskapina, joka päättyi muinaispreussilaisten tappioon vuonna 1267. ==Lähteet== * Luokka:Baltian historia Luokka:Ristiretkien taistelut Luokka:Kuurinmaan historia Luokka:1260
Soutu kesäolympialaisissa 1920

Vuoden 1920 kesäolympialaisten soutu järjestettiin 27. - 29\. elokuuta 1920 Antwerpenissä. Tämä oli viides kerta kun laji oli mukana olympialaisten ohjelmassa. Mukana oli 136 osanottajaa 14 eri maasta. Soutu järjestettiin ainoastaan miehille. Tapahtumia oli viisi. ==Mitalistit== Tapahtuma Kultaa Hopeaa Pronssia Yksikkö John B. Kelly Jack Beresford Clarence Hadfield D'Arcy Kaksikko John B. Kelly ja Paul Costello Erminio Dones ja Pietro Annoni Alfred Plé ja Gaston Giran Perämiehellinen kaksikko * * * Ercole Olgeni Giovanni Scatturin Guido De Filip * * * Gabriel Poix Maurice Bouton Ernest Barberolle * * * Édouard Candeveau Alfred Felber Paul Piage Perämiehellinen nelikko * * * Willy Brüderlin Max Rudolf Paul Rudolf Hans Walter Paul Staub * * * Kenneth Myers Carl Klose Franz Federschmidt Erich Federschmidt Sherman Clark * * * Birger Var Theodor Klem Henry Larsen Per Gulbrandsen Thoralf Hagen Kahdeksikko * * * Virgil Jacomini Edwin Graves William Jordan Edward Moore Alden Sanborn Donald Johnston Vincent Gallagher Clyde King Sherman Clark * * * Ewart Horsfall Guy Oliver Nickalls Richard Lucas Walter James John Campbell Sebastian Earl Ralph Shove Sidney Swann Robin Johnstone * * * Theodor Nag Conrad Olsen Adolf Nilsen Håkon Ellingsen Thore Michelsen Arne Mortensen Karl Nag Tollef Tollefsen Thoralf Hagen ==Mitalitaulukko== 1\. 3 1 0 4 2\. 1 1 0 2 3\. 1 0 1 2 4\. 0 2 0 2 5\. 0 1 1 2 6\. 0 0 2 2 7\. 0 0 1 1 ==Lähteet== *Rowing at the 1920 Antwerpen Summer Games Luokka:Kesäolympialaiset 1920 1920
Kai Linnilä

Kai Lauri Linnilä (23. heinäkuuta 1942 Oulu – 24. elokuuta 2017 Forssa) oli suomalainen kustantaja ja tietokirjailija. Linnilä toimi Teinilehden toimitussihteerinä 1962–1963 ja päätoimittajana 1963–1965, Ylioppilaslehden toimitussihteerinä 1966, Nuoren Voiman päätoimittajana ja Nuoren Voiman Liiton toiminnanjohtajana 1968–1972, Arkkitehtitoimisto Ympäristötyön toimitusjohtajana 1972–1975 ja Amanita Oy:n toimitusjohtajana vuodesta 1982 yrityksen sukupolvenvaihdokseen asti. Linnilä asui Rovaniemellä 1942–1944, Kiuruvedellä 1944–1945, Kemissä 1945–1947, Kajaanissa 1947–1962, Helsingissä 1962–1975 ja Somerniemellä vuodesta 1975. Hänen puolisonsa oli kirjailija Kaari Utrio, ja heillä on vuonna 1977 syntynyt Lauri-niminen poika. Linnilä kuoli äkilliseen sairauskohtaukseen elokuussa 2017. Hän oli kuollessaan 75-vuotias. == Teoksia == === Kirjoittajana === * * * * * * * * * * * * * * * * * * * * === Toimittajana === * Ostrobotnia (1966) * Kiila 1936–1966 (1966) * Finlandia, ars juvenis (1966) * Kiila 30 (1966) * Eino Leinon Seura 20 (1967) * Hyvä mätä puolueeni (1967) * Kainuusta, Jouko VIII (1967) * Nuori Ikaros V (1971, yhdessä Jussi Kylätaskun kanssa) * Kirjoittajan ABC (1971, yhdessä Jussi Kylätaskun kanssa) * Uudesti luotava maa (1971, yhdessä Jussi Kylätaskun ja Kalevi Seilosen kanssa) * Sata vuotta sitten 1886 (1985, yhdessä Meri Utrion kanssa) * Sata vuotta sitten 1888 (1987, yhdessä Meri Utrion kanssa) * Patria: lakeuksien Pohjanmaa (1990) * Suomi silloin kerran (1992, yhdessä Meri Utrion kanssa) * Someron vedet (1993) * Veljekset von Wright: Linnut (1993) * Meri Utrio ja Untamo Utrio: Pois pula, pois puutteet (1994) * Wilhelm von Wright: Kalat (1997) * Wilhelm von Wright: Pohjolan kalat (1998) * Zachris Topelius: Maakuntien Suomi (1998) * Kalevala (1999) * Finlandia 1900 (1999) * Suur-Kanteletar (2000) * veljekset von Wright: Tapion tarha (2001) * Korven kultainen kuningas (2001, yhdessä Lauri Linnilän kanssa) * Elias Lönnrot: Flora Fennica (2002 yhdessä Terttu Lempiäisen ja Sari Savikon kanssa) * Olaus Magnus: Suomalaiset pohjoisten kansojen historiassa (2002) * Vellamon väkeä: veden elävät veljekset von Wrightin ja aikalaisten kuvaamina (2003, yhdessä Sari Savikon kanssa) * Iloinen 1950-luku (2003) * Suuriruhtinaan Suomi 1–5 (2003–2004) * J. L. Runeberg: Vanha kunnon vänrikki (2004) * Untamo Utrio: Taistelu eetterissä: talvisota ja hyökkäysvaihe (2008, Untamo Utrion käsikirjoituksesta) === Käännökset muille kielille === * Aias kasvab ühepajatoit (1995) == Palkinnot ja tunnustukset == * Warelius-palkinto 1999 * Gourmand World Cookbook Awards 2004 (yhdessä Hanna Pukkilan kanssa) * Suomalaiset suosikit 2005 * Näkövammaisten vuoden äänikirja 2005 (yhdessä Sari Savikon kanssa) == Lähteet == == Aiheesta muualla == * * Kai Linnilän muistokirjoitus Helsingin Sanomissa. Luokka:Suomalaiset kirjankustantajat Luokka:Suomalaiset tietokirjailijat Luokka:Suomalaiset toimittajat Luokka:Suomalaiset kolumnistit Luokka:Keittokirjailijat Luokka:Vuonna 1942 syntyneet Luokka:Vuonna 2017 kuolleet
Agamemnon (täsmennyssivu)

Agamemnon voi tarkoittaa seuraavia: * Agamemnon, kreikkalainen tarusankari * Agamemnon, Aiskhyloksen Oresteia-trilogian ensimmäinen näytelmä * Agamemnon, Rabbe Enckellin teos vuodelta 1949 ;Britannian kuninkaallinen laivasto * HMS Agamemnon (1781), Ardent-luokan 64-tykkinen kolmannen luokan linjalaiva * HMS Agamemnon (1852), Agamemnon-luokan 91-tykkinen toisen luokan linjalaiva * HMS Agamemnon (1879), Ajax-luokan taistelulaiva * HMS Agamemnon (1906), Lord Nelson -luokan taistelulaiva * HMS Agamemnon (1929), 7593 tonnin alus * HMS Agamemnon (S123), Astute-luokan sukellusvene
Carlo Wieth

Carlo Rossini Wieth (11. joulukuuta 1885 Kööpenhamina – 30. kesäkuuta 1943) oli tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa. ==Elämä ja ura== Carlo Wieth debytoi Tanskan kuninkaallisessa teatterissa vuonna 1905. Sen jälkeen hän näytteli Dagmarteatretissa, Folketeatretissa, Betty Nansen Teatretissa ja useissa muissa Kööpenhaminan teattereissa. Vuonna 1923 hänet kiinnitettiin Kuninkaalliseen teatteriin, jossa hän työskenteli lähes kaksi vuosikymmentä. Carlo Wiethin ensimmäinen aviopuoliso oli näyttelijä Clara Pontoppidan. Hänen toinen puolisonsa oli näyttelijä Agnes Thorberg Wieth; pariskunnalla oli poika, Mogens Wieth. ==Filmografia== *Mormonens offer (1911) *Danserindens kærlighedsdrøm (1916) *Pax æterna (1917) *Det gyldne smil (1935) *Livet paa Hegnsgaard (1938) *Kongen bød (1938) *Nordhavets mænd (1939) *Avioeron lapsi (Skilsmissens børn, 1939) *Elverhøj (1939) *Natekspressen (P. 903) (1942) *Tyrannens fald (1942) *Vi kunne ha' det så rart (1942) ==Lähteet ja viitteet== *Elonet Carlo Wieth ==Aiheesta muualla== * * Luokka:Tanskalaiset näyttelijät Luokka:Vuonna 1885 syntyneet Luokka:Vuonna 1943 kuolleet
Amanita (yritys)

Amanita Oy on kirjailijoiden Kaari Utrion ja Kai Linnilän vuonna 1982 perustama, kirjankustannusalalla toimiva tuotantoyhtiö ja kustantamo. Amanita on ainoa suomalainen kustantamo, joka on erikoistunut arvoteosten kustantamiseen. Yhtiö on tuottanut laajoja suurteoksia ja yksittäisnumeroituja keräilyharvinaisuuksia vuodesta 1990. ==Amanitan suurteoksia == * Veljekset von Wright: Linnut (1993) * Zachris Topelius: Maakuntien Suomi (1998) * Olaus Magnus: Suomalaiset Pohjoisten kansojen historiassa (2002) * Elias Lönnrot: Flora Fennica (2002) * Untamo Utrio, toim. Kai Linnilä: Taistelu eetterissä (2008) * Untamo Utrio, toim. Kai Linnilä: Kotirintama kestää (2010) * Sari Savikko (toim.): Tuhanten rantain Suomi (2010) * Tuija Hautala-Hirvioja, Kai Linnilä, Sari Savikko, Jan Strang, Kaari Utrio: Lapin taide (2011) * Sari Savikko: Kasvien taide (2012) * Gustav Hägglund, Jussi Jalonen, Asko Kilpinen, Matti Lackman, Rauno Lahti, Kai Linnilä, Hanna Pukkila, Sari Savikko, Kari J. Talvitie, Oiva Turpeinen, Martti Turtola: Jääkärien perintö (2013) * Martti Peltomaa: Sissiritarit (2014) * Roger Johansson, Päivi Laine, Terttu Peltonen, Kyösti Saranpää, Sari Savikko: Suomenhevonen - Arjen sankari (2014) * Mikko Karjalainen: Ylipäällikön päiväkäskyt (2015) * Suomen kauneimmat kirkot (2016) * Kai Linnilä (päätoim.): Suomi 1917. Artikkelit Samu Nyström, Hannu Salmi (2016) * Jarkko Kemppi: Itsenäisen Suomen sotakenraalit (2017) * Aapo Roselius, Hanna Pukkila- Toivonen, Olli Kleemola: Suojeluskuntien Suomi (2017) * Viljo Rasila: Suomi 1918 (2018) * Keijo K. Kulha, Laila Hirvisaari et al.: Evakkotaival (2019) * Riku Kauhanen, Olli Kleemola, Hanna Pukkila-Toivonen: Tuli-iskuja - Suomen kenttätykistön tarina (2020) * Sari Savikko, Hanna Pukkila-Toivonen, Kaari Utrio: Suomen naisten sota (2021) * Arto Kuorikoski: Puukirkkojen Suomi (2022) * Riku Kauhanen, Olli Kleemola: Pommitettu Suomi (2022) * Aino Pikkusaari (kuvat), Sari Savikko ja Hanna Pukkila-Toivonen (tekstit): Suomen koirat (2023) == Amanitan muuta tuotantoa == * Kaari Utrio: Oppinut neiti (2011) * Oiva Turpeinen: Mustan kullan maa - Tervan matka maailmalle (2011) * Unto Salo: Kalevalaiset myytit ja uskomukset 1-3 (2012) * Leeni Tiirakari: Design Liisa Vitali (2012) * Hanna Pukkila, Kai Linnilä: Hyvä Suomi! 1952 (2012) * Kai Linnilä, Teppo Nättilä: Pieni suomalainen sikarikirja (2012) * Heikki Ylikangas: Aseveljen petos (2012) * Leeni Tiirakari ja Manu Kärki: Kartanokierros (2013) * Kaari Utrio: Seuraneiti (2013) * Jussi Vartiainen: Pieni suomalainen piippukirja (2014) * Jussi Jalonen: Vapaaehtoiset. Viisi tarinaa vieraisiin sotiin osallistuneista suomalaisista (2015) * Kaari Utrio: Paperiprinssi (2015) * Jarkko Kemppi: Kenraalimajuri Ilmari Karhu (2017) * Sari Savikko: Suomenhevonen isänmaata rakentamassa ja puolustamassa (2017) * Matti Lackman: Kullervo Manner. Kumouksellisen muotokuva (2017) * Kaari Utrio: Hupsu rakkaus (2017) ==Lähteet== Luokka:Suomalaiset kirjankustantamot Luokka:Suomalaiset perheyritykset Luokka:Somerniemi
Kakumin kansallispuisto

Kakumin kansallispuisto on luonnonsuojelualue Ghanassa. Sen pinta-ala on 357 neliökilometriä. Kakumissa on norsuja, bongoja, seitsemän lajia apinoita, yhteensä 40 lajia nisäkkäitä ja lukemattomia lintuja. Eläinten tarkkailua varten on rakennettu kävelysilta ylös puiden lehvästön keskelle. == Lähteet == == Aiheesta muualla == Luokka:Ghanan kansallispuistot
Kissin’ the Wind

"Kissin' the Wind" on uusiseelantilaisen Michala Banasin debyyttisingle kirjoittajinaan Meredith Brooks, Shelly Peiken ja Taylor Rhodes, jonka on tuottanut Craig Porteils. Kappaleesta tuli Banasin kaikkein menestyksekkäin singlejulkaisu, joka sijoittui Australian ARIA Single Listan 30 parhaan joukkoon."Michala Banas - Australian chart history". Australian-charts.com. Viitattu 16.8.2010. ==Singlen kappalelista== #"Kissin' the Wind" -- 3:38 #"Kissin' the Wind" (Eargasm dance mix) -- 3:45 #"Kissin' the Wind" (acoustic remix) -- 3:38 #"Kissin' the Wind" (music video) -- 3:38 #"KISS KISS Michala ==Listasijoitukset== Lista (2003) Kärki sijoitus Australian ARIA Single Lista 28 ==Lähteet== Luokka:Vuoden 2003 kappaleet Luokka:Uusiseelantilaiset musiikkikappaleet Luokka:Popkappaleet
My Only One

"My Only One" on suomalainen englanninkielinen pop/rock-sävelmä, jonka levytti ensimmäisenä Jim & The Beatmakers singlelevylle vuonna 1964. Laulun säveltäjä on Raul Wikström (edellä mainitun yhtyeen laulusolisti ”Jim”). Vuonna 1975 Hurriganes levytti sen albumilleen Crazy Days. Lauluosuuden hoiti Cisse Häkkinen, ja ”My Only One” oli myös Hurriganesin konserteissa Häkkisen vakionumero. Luokka:Vuoden 1964 kappaleet Luokka:Hurriganesin kappaleet
I’ll Stay by Your Side

I’ll Stay by Your Side on Torben Lundgreenin ja Jørgen Lundgreenin kirjoittama tanskalainen musiikkikappale. Sen julkaisi tanskalainen The Lollipops -yhtye toisella albumillaan The Lollipops vuonna 1965. Kappale julkaistiin saman vuoden toukokuussa myös singlenä B-puolenaan ”That’s All”. Suomalainen Hurriganes-yhtye levytti kappaleesta cover-version Roadrunner-albumilleen vuonna 1974 nimellä ”I Will Stay”. Sen lauloi Cisse Häkkinen. == Lähteet == Luokka:Tanskalaiset musiikkikappaleet Luokka:Vuoden 1965 kappaleet Luokka:Hurriganesin kappaleet
One O’Clock Jump

”One O’Clock Jump” on Count Basien säveltämä jazzstandardi vuodelta 1937. Basie nauhoitti 12 tahdin blueskaavaan perustuvan sävellyksen ensimmäisen kerran heinäkuussa 1937 ja siitä tuli välittömästi hitti. Listoille nousevia versioita nauhoittivat seuraavina vuosina muun muassa Harry James (1938), Benny Goodman (1938) ja Metronome All-Star Band (1941). ”One O’Clock Jump”oli yksi pisimpään Basien ohjelmistossa säilyneitä kappaleita, ja se on säilynyt yhtenä swing-aikakauden suosituimmista standardeista. Vuonna 2005 kappaleen ensilevytys valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä äänitteitäComplete National Recording Registry Listing, Library of Congress. Viitattu 7.9.2020.. Basien saksofonisti Buster Smith on kertonut sävellyksen syntyneen spontaanisti yhtyeen soittaessa Kansas Cityn Reno Clubilla vuonna 1935 tai 1936. Orkesteri oli soittamassa F-duurissa, kun pianisti Basie yllättäen huudahti Smithille vaihtavansa pian Des-duuriin. Sävellajin vaihduttua saksofonisti alkoi soittaa avausriffiä, johon trumpetisti Lips Page ja pasunisti Dan Minor liittyivät mukaan. Kappaletta kutsuttiin aluksi nimellä ”Blue Balls”, mutta yhtyeen soittaessa livenauhoitusta radioasema W9XBY:lle kuuluttaja ei suostunut käyttämään ehdotettua nimeä. Hän ehdotti vaihtoehtoista nimeä ”One O’Clock Jump” (”Kello yhden hyppy”), koska kello oli nauhoituksen aikaan lähenemässä yhtä. Tämä ehdotus jäi kappaleen lopulliseksi nimeksi. Vocalese-tyylin laulaja Lee Gaines kirjoitti kappaleeseen sanat vuonna 1945. Valtaosa kappaleen nauhoitetuista versioista on kuitenkin instrumentaalisia. == Lähteet == Luokka:Vuoden 1937 kappaleet Luokka:Jazzkappaleet Luokka:Jazzstandardit Luokka:Yhdysvaltalaiset musiikkikappaleet
John Harvard

John Harvard (marraskuu 1607 Lontoo – 14. syyskuuta 1638 Charlestown, Massachusetts) oli englantilainen kirkonmies ja lahjoittaja, jonka mukaan yhdysvaltalainen Harvardin yliopisto sai nimensä. Harvard oli kotoisin Lontoon Southwarkista. Harvardin isä Robert ja suurin osa sisaruksista menehtyi ruttoon vuonna 1625. Hän kirjoittautui opiskelijaksi Cambridgen yliopiston Emmanuel Collegeen joulukuussa 1627. Hänelle myönnettiin Cambridgesta Bachelor of Arts -tutkinto 1632 ja Master of Arts -tutkinto 1635. Harvard meni huhtikuussa 1636 naimisiin Ann Sadlerin kanssa. Vuonna 1637 Harvard muutti Uuteen-Englantiin. Hän työskenteli Charlestownin ensimmäisessä kirkossa. Harvard kuoli tuberkuloosiin vuonna 1638. Hän oli Englannista saadun perinnön myötä suhteellisen varakas verrattuna muihin siirtokunnan asukkaisiin. Harvard testamenttasi puolet omaisuudestaan sekä kirjakokoelmansa läheisessä New Townessa vuonna 1636 perustetulle oppilaitokselle. New Towne nimettiin pian Cambridgeksi ja vuonna 1639 oppilaitos nimettiin Harvard Collegeksi ensimmäisen merkittävän lahjoittajansa mukaan. John Harvardista ei ole säilynyt aikalaismuotokuvia, joten hänen ulkonäkönsä on jäänyt tuntemattomaksi. Harvardin muistoksi on tehty lasimaalaus Emmanuel Collegen kappeliin 1884 ja veistos Harvardin yliopiston kampukselle 1884, mutta näiden muistomerkkien malleina ovat olleet muut henkilöt. == Lähteet == Luokka:Englantilaiset henkilöt Luokka:Brittiläiset papit Luokka:Lahjoittajat Luokka:Massachusettsin historia Luokka:Vuonna 1607 syntyneet Luokka:Vuonna 1638 kuolleet
Hank Garland

Walter Louis ”Hank” Garland (11. marraskuuta 1930 – 27. joulukuuta 2004) oli yhdysvaltalainen studiomuusikko, joka soitti muun muassa Elvis Presleyn, Patsy Clinen, Roy Orbisonin ja The Everly Brothersin levytyksissä. ==Elämä== Hank Garland syntyi Cowpensissä Etelä-Carolinassa. Hän aloitti kitaran soittamisen kuusivuotiaana, esiintyi radiossa kuusi vuotta myöhemmin ja työskenteli levykaupassa kaksi vuotta myöhemmin. Hank muutti 16-vuotiaana Nashvilleen, jossa tapasi basisti Bob Mooren ja viulisti Dale Potterin. Vuonna 1949 Garland levytti säveltämänsä kitarainstrumentaalin ”Sugarfoot Rag”, jota myytiin miljoona kappaletta. Edellinen instrumentaalihitti oli kaksi vuotta aikaisemmin levytetty Bernie B. Smithin ”Bernie’s Reel”. Parhaiten Garland soitti Elvis Presleyn levytyksissä, joista mainittakoon ”Little Sister”, ”I Need Your Love Tonight” ja ”A Big Hunk O’Love”. Muita Garlandin kanssa levyttäneitä artisteja olivat muun muassa Patsy Cline, Brenda Lee, Mel Tillis, Marty Robbins, The Everly Brothers, Boots Randolph, Roy Orbison ja Conway Twitty. Garlandilla oli myös suhteita Gibsonin johtajaan Ted McCartyyn. Garland ja hänen muusikkoystävänsä Billy Byrd kehittivät yhdessä Gibson Byrdland -kitaran, jota Garland myös itse soitti. Syyskuussa 1961 Garland joutui auto-onnettomuuteen ja oli viikon koomassa. Vaimonsa tuen avulla hän kykeni taas liikkumaan, puhumaan ja soittamaan. 1960-luvun puolessa välissä Garland kärsi mielenterveydenongelmista, ja sähköhoito vaurioitti hänen aivojaan. Hank Garland kuoli stafylokokkitartuntaan 27. joulukuuta 2004 Orange Parkissa Floridassa. Garlandin muistolle omistettu elokuva Crazy sai ensi- iltansa 10. joulukuuta 2007. Siinä häntä näyttelee Waylon Payne. ==Diskografiaa== *After the Riot at Newport (mukana The Nashville All-Stars) (1960) *Velvet Guitar (1960) *Jazz Winds From a New Direction (1961) *The Unforgettable Guitar of Hank Garland (1962) *Holiday for the Harp (mukana the Daphne Hellman Quartet) Luokka:Yhdysvaltalaiset muusikot Luokka:Vuonna 1930 syntyneet Luokka:Vuonna 2004 kuolleet
Anthony

Anthony voi tarkoittaa seuraavia: * Anthony, monissa maissa suosittu etunimi * Anthony, kaupunki New Mexicossa, Yhdysvalloissa == Sukunimenä == * Adele Anthony (s. 1971), australialainen viulisti * Alfred Webster Anthony (1865–1939), yhdysvaltalainen lintutieteilijä * Benson Jack Anthony (s. 1997), australialainen näyttelijä * Carmelo Anthony (s. 1984), yhdysvaltalainen koripalloilija * Caylee Anthony (2005–2008), yhdysvaltalainen kadonnut ja kuolleena löydetty lapsi * Daniel Read Anthony (1824–1904), yhdysvaltalainen kustantaja ja abolitionisti * Evelyn Anthony (o.s. Stephens, oik. Ward-Thomas, 1926–2018), brittiläinen kirjailija * Jakara Anthony (s. 1998), australialainen freestylehiihtäjä ja kumparelaskun olympiavoittaja * Joel Anthony (s. 1982), kanadalainen koripalloilija * Kenny Anthony (s. 1951), Saint Lucian pääministeri 1997–2006 * Marc Anthony (oik. Marco Antonio Muñiz, s. 1968), yhdysvaltalainen näyttelijä ja muusikko * Michael Anthony (s. 1954), yhdysvaltalainen muusikko * Michael Anthony (oik. Parris, s. 1957), guyanalainen nyrkkeilijä * Patricia Anthony (1947–2013), yhdysvaltalainen tieteis- ja slipstream-kirjailija * Piers Anthony (s. 1934), englantilais- amerikkalainen tieteis- ja fantasiakirjailija * Ray Anthony (oik. Raymond Antonini, s. 1922), yhdysvaltalainen jazztrumpetisti ja näyttelijä * Susan B. Anthony (1820–1906), yhdysvaltalainen suffragetti ja kansalaisoikeusaktivisti * Tony Anthony (oik. Roger Pettito, s. 1937), yhdysvaltalainen näyttelijä, elokuvatuottaja ja käsikirjoittaja == Aluksia == ;Britannian Kuninkaallisen laivasto * HMS Anthony, vuonna 1417 rakennettu alus * HMS Anthony, vuosina 1588–1599 palveluksessa ollut alus * HMS Anthony, vuosina 1930–1948 palveluksessa ollut A-luokan hävittäjä * HMS Anthony, MFV 1051 ;Yhdysvaltain laivasto * USS Anthony, vuosina 1919–1922 palveluksessa ollut Wickes-luokan hävittäjä * USS Anthony, Clemson-luokan hävittäjä, nimetty USS Greeneksi samalla runkonumerolla ennen vesillelaskua * USS Anthony, vuonna 1943 palvelukseenotettu Fletcher-luokan hävittäjä, Länsi-Saksan laivastossa 1958–1972 nimellä Zerstörer 1 * USS Susan B. Anthony, kuljetusalus. ==Katso myös== * Antonius * Anthoni * Antonio Luokka:Luettelot henkilöistä sukunimen mukaan
Ardent

Ardent voi tarkoittaa seuraavia *Ardent, ranskalainen automerkki vuosina 1900–1901 * Ritari Ardent, keskiaikaan sijoittuva ranskalainen sarjakuva ;Britannian Kuninkaallisen laivasto * HMS Ardent (1764), Ardent-luokan 64-tykkinen kolmannen luokan linjalaiva * HMS Ardent (1782), Crown-luokan 64-tykkinen kolmannen luokan linjalaiva * HMS Ardent (1796), 64-tykkinen kolmannen luokan linjalaiva * HMS Ardent (1841), puinen siipiratassluuppi * HMS Ardent (1894), Ardent-luokan hävittäjä * HMS Ardent (1913), Acasta-luokan hävittäjä * HMS Ardent (H41), A-luokan hävittäjä * HMS Ardent (F184), tyypin 21 fregatti *Ardent-luokka (hävittäjä), vuosina 1894-1918 palveluksessa ollut torpedovenehävittäjäluokka *Ardent-luokka (linjalaiva), vuosina 1764-1816 palveluksessa ollut linjalaivaluokka. *USS Ardent, kolmen Yhdysvaltain laivaston aluksen nimi
Argonaut

Argonaut voi tarkoittaa seuraavia: * Argonaut Software, videopelejä kehittävä yritys * USS Argonaut, kahden Yhdysvaltain laivaston sukelluslaivan nimi * Argonaute, useiden ranskalaisten alusten nimi * Toronto Argonauts, kanadalainen jalkapalloseura ;Britannian kuninkaallinen laivasto *HMS Argonaut (1782), 64-tykkinen kolmannen luokan linjalaiva *HMS Argonaut (1898), Diadem- luokan panssariristeilijä *HMS Argonaut (61), Dido-luokan kevyt risteilijä *HMS Argonaut (F56), Leander-luokan fregatti == Katso myös == * Argonautit
Ariadne (täsmennyssivu)

Ariadne voi tarkoittaa seuraavia: *Ariadne, kreikkalaisen mytologian Kreetan prinsessa *Ariadne, perhossuku *Ariadne Oliver, Agatha Christien romaanien henkilöhahmo *Ariadne Naksoksessa, Richard Straussin ooppera vuodelta 1912 *43 Ariadne, asteroidi *Ariadnen lanka, ongelmanratkaisumenetelmä *Ariadnen lanka, MTV3:n televisio-ohjelma vuonna 1991 *Ratko Ariadnen lankoja, Lemmikki Beckerin teos ==Laivan nimi== * SMS Ariadne, ensimmäisen maailmansodan aikainen saksalainen alus * S/S Ariadne, matkustajahöyrylaiva, liikenteessä 1914–1968 ;Britannian kuninkaallinen laivasto * HMS Ariadne (1776), Sphinx- luokan 20-tykkinen kuudennen luokan alus * HMS Ariadne (1805), yhteysalus * HMS Ariadne (1816), Hermes-luokan 20-tykkinen kuudennen luokan alus * HMS Ariadne (1839), siipiratassluuppi * HMS Ariadne (1859), puinen potkurifregatti * HMS Ariadne (1898), Diadem-luokan panssarikansiristeilijä * HMS Ariadne (M65), Abdiel-luokan miinalaiva * HMS Ariadne (F72), Leander-luokan fregatti ==Katso myös== *Ariane-rakettiperhe, Euroopan avaruusjärjestön kantorakettisarja